หุ้นบวก5  จุดรับเหมาใหญ่เนื้อหอม
ตลาดหุ้นบวก 5 จุด ตามแรงซื้อหุ้นขนาดใหญ่ ล่าสุด ราคาหุ้น STEC บวกกว่า 9% ซื้อขายที่ 5.70 บาท
2 มิ.ย. 2553

ตลาดหุ้นบวก 5 จุด ตามแรงซื้อหุ้นขนาดใหญ่ ล่าสุด ราคาหุ้น STEC บวกกว่า 9% ซื้อขายที่ 5.70 บาท
ตลาดหุ้นบวก 5 จุด ซื้อขายแถว 746 จุด ตามแรงซื้อหุ้นขนาดใหญ่    และแรงซื้อเก็งกำไรหุ้นรับเหมาขนาดใหญ่  ซึ่งบ่ายวันนี้จะมีการเปิดซองประมูลงานก่อสร้างรถไฟฟ้าสายสีน้ำเงิน สัญญา 3-4 มูลค่า 2.48  หมื่นล้านบาท โดยมีผู้รับเหมา4 ราย เข้าร่วมประมูล คือ  บริษัทอิตาเลียนไทย ดีเวล๊อปเมนต์ (ITD)บริษัทซิโน-ไทย เอ็นจีเนียริ่งแอนด์คอนสตรัคชั่น(STEC) และบริษัทช.การช่าง(CK) และ SH-UN Joint Venture ซึ่งประกอบด้วย Sinohydro Corporation Limited และบริษัท ยูนิค เอ็นจิเนียริ่ง แอนด์ คอน สตรัคชั่น(UNIQ)
ล่าสุด ราคาหุ้น STEC บวกกว่า 9% ซื้อขายที่ 5.70 บาท  ITD  เพิ่มขึ้น 3.85%  ซื้อขายที่ 2.70  บาทและ  CK  เพิ่มขึ้น 4.67%  ซื้อขาย 5.60 บาท หุ้น UNIQ  เพิ่มขึ้น 4%ซื้อขายที่4.04 บาท ท่ามกลางมูลค่าการซื้อขายหนาตากว่าที่ผ่านมา 
ทั้งนี้ ตลาดหุ้นไทยและเอเชียบางแห่ง เช่นฮ่องกง บวกสวนทางกับดัชนีดาวโจนส์ร่วงลง112 จุดหรือ 1.11% ปิดที่ 10,024 จุด และราคาน้ำมันในตลาดโลกลดลง 1.39   เหรียญสหรัฐต่อบาร์เรลปิดที่ 72.58 เหรียญสหรัฐ  แม้นักลงทุนต่างชาติยังขายหุ้นออกมาต่อเนื่องก็ตาม โดยวานนี้ต่างชาติขายสุทธิอีก 1,056 ล้านบาท
ด้านบริษัทหลักทรัพย์ธนชาตคาดวันนี้ตลาดหุ้นมีโอกาสรีบาวด์ แถว745-749 โดยลุ้นผลประชุมรัฐมนตรีว่าการกระทรวงการคลังและผู้ว่าการธนาคารกลางของ 20ประเทศหรือ G20 วันเสาร์นี้ ว่าจะมีการออกมาตรการมาแก้ปัญหา กล่มประเทศยุโรป อย่างไรในวันที่ 4-5 มิ.ย.นี้ที่เกาหลี